**Փենի Ջոնսոն Ջերալդ** (անգլ.՝ Penny Johnson Jerald մարտի 14, 1961(1961-03-14), Բալթիմոր, Մերիլենդ, ԱՄՆ), ամերիկացի դերասանուհի։

Կարիերա
-------

1980-ական թվականների սկզբին Փենի Ջոնսոնն իր կարիերան սկսել է «Թի Ջեյ Հուկեր» և «Բլյուզ Հիլ Սթրիթ» հեռուստասերիալներում էպիզոդիկ դերերով։ 1984-1986 թվականներին հայտնվել է «Թղթային քաշքշուկ» իրավաբանական հեռուստասերիալում, իսկ 1986 թվականին նկարահանվել է «Գլխավոր հիվանդանոց» սերիալում։

Ջոնսոնն հայտնի է դարձել *HBO*-ի «Լարի Սանդերսի շոուն» կատակերգական սերիալում խաղացած դերի շնորհիվ, որտեղ նկարահանվել է 1992-1998 թվականներին՝ շոուի հեռարձակման ամբողջ ժամանակահատվածի ընթացքում։

Ավելի ուշ նա նկարահանվել է «Շտապ օգնություն» և «Աստղային ճանապարհ։ Խորը տիեզերք 9» սերիալներում։ Նա նաև հայտնվել է «Քոսբի շոու», «Կոլոմբո», «Աստղային ճանապարհ։ Հաջորդ սերունդ», «Գրեյսը կրակի մեջ», «Գաղտնի նյութեր», «Պրակտիկա», «Օրենք ու կարգ», «Ծովային ոստիկանություն։ Հատուկ վարչություն», «Ոսկորներ» և մի շարք այլ սերիալներում։ Բացի այդ, նա հայտնվել է նաև մի քանի ֆիլմերում, որոնց թվում են «Լրացուցիչ հերթափոխ», «Բլուրները աչքեր ունեն 2», «Ինչի է ընդունակ սերը», «Մոլին և Ջինան» և «Բացարձակ իշխանություն» ֆիլմերը։

2001-2004 թվականներին Ջոնսոնն նկարահանվել է «24 ժամ» սերիալում, որտեղ նա կատարել է Շերի Պալմերի դերը։ 2003 թվականին նա «Կոլումբիայի շրջան, սեպտեմբերի 11։ Ճգնաժամի ժամանակաշրջան» հեռուստաֆիլմում, որը վերաբերել է 2001 թվականի սեպտեմբերի 11-ի իրադարձությանը, խաղացել է Կոնդոլիզա Ռայսի դերը։ Բացի այդ, նա հաջորդ տարիներին նկարահանվել է «Եվա», «4400» և «Օկտուբեր Ռոուդ» սերիալներում։ 2011 թվականին նա Վիկտորիա Գեյթսի՝ տեղամասի նոր կապիտանի դերով միացել է «Կասլ» հեռուստասերիալի դերասանական անսամբլին։ Ջոնսոնը շոուն լքել է յոթերորդ եթերաշրջանի վերջում, քանի որ պրոդյուսերները որոշել էին նրան հեռացնել բյուջեի կրճատման պատճառով։

Անձնական կյանք
--------------

Փենի Ջոնսոնը ծնվել է Բալթիմորում (Մերիլենդ նահանգ) և սովորել է Նյու Յորքի Լինքոլն կենտրոնում գտնվող Ջուլիարդի դպրոցում։ 1982 թվականին նա ամուսնացել է ջազ երաժիշտ Գրելին Ջերալդի հետ։ Նրանք ունեն ընդհանուր դուստր։

Ծանոթագրություններ
------------------

1. 1 2  Internet Movie Database — 1990.
2. ↑  Bryant, Adam (2011 թ․ հուլիսի 13). «*Castle* Exclusive: Meet Castle and Beckett's New Captain!». *TVGuide.com*. Արխիվացված է օրիգինալից 2012 թ․ հունիսի 8-ին. Վերցված է 2011 թ․ հուլիսի 13-ին.
3. ↑  Kinsey Lowe (29 мая 2015). «Penny Johnson Jerald Departs 'Castle'». *Deadline.com*. Արխիվացված է օրիգինալից 2015 թ․ մայիսի 30-ին. Վերցված է 2015 թ․ մայիսի 30-ին.
4. ↑  Lesley Goldberg (30 мая 2015). «Penny Johnson Jerald Leaves 'Castle' "Surprised and Saddened"». *The Hollywood Reporter*. Վերցված է 2015 թ․ մայիսի 30-ին.
5. ↑  Gussow, Mel (1982 թ․ ապրիլի 29). «Juilliard Theater Students Put On 'Love's Labor's Lost'». *The New York Times*. Արխիվացված է օրիգինալից 2012 թ․ հոկտեմբերի 3-ին. Վերցված է 2012 թ․ ապրիլի 17-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փենի Ջոնսոն Ջերալդ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | ISNI: 0000000050655428 · LCCN: no2008155474 · VIAF: 14596861 · WorldCat VIAF: 14596861 |

 |